ASIAN อัพเป้ารายได้ปีนี้โต 19% ทะลุ 1.12 หมื่นลบ. บาทอ่อนหนุน-กำลังผลิตเพิ่ม
ASIAN อัพเป้ารายได้ปีนี้โต 19% ทะลุ 1.12 หมื่นลบ. บาทอ่อนหนุน-กำลังผลิตเพิ่ม เตรียม Spin-off  บริษัทย่อย “เอเชี่ยนอะไลอันซ์  อินเตอร์เนชั่นแนล” เข้าตลาด SET
ASIAN อัพเป้ารายได้ปีนี้โต 19% ทะลุ 1.12 หมื่นลบ. บาทอ่อนหนุน-กำลังผลิตเพิ่ม เตรียม Spin-off  บริษัทย่อย “เอเชี่ยนอะไลอันซ์  อินเตอร์เนชั่นแนล” เข้าตลาด SET
24 มิ.ย. 2565

นายเอกกมล ประสพผลสุจริต ประธานเจ้าหน้าที่บริหารสายการเงิน บริษัท เอเชี่ยนซี คอร์ปอเรชั่น จำกัด (มหาชน) หรือ ASIAN กล่าวว่า ในปีนี้กลุ่มบริษัทมีการปรับเป้าหมายยอดขายเพิ่มขึ้นเป็นเติบโต 19% หรืออยู่ที่ 1.12 หมื่นล้านบาท จากเดิมที่คาดว่าจะโต 12%
โดยมีปัจจัยสนับสนุนจากธุรกิจอาหารสัตว์เลี้ยงที่เติบโตได้อย่างแข็งแกร่ง รวมทั้งธุรกิจอาหารแช่เยือกแข็งในกลุ่ม Value added product ที่มีสัดส่วนการผลิตที่เพิ่มสูงขึ้นแทนกลุ่มผลิตภัณฑ์เดิมที่เป็นกลุ่ม Commodity โดยอุปสงค์ของทั้ง 2 กลุ่มได้รับปัจจัยบวกจากค่าเงินบาทที่ยังอ่อนค่าลงอย่างต่อเนื่อง
บริษัทคาดอัตรากำไรขั้นต้นคาดว่าจะอยู่ที่ 17-18% จากปัญหาต้นทุนวัตถุดิบที่ปรับสูงขึ้น แม้ว่าจะมีการสต็อกวัตถุดิบสำรองสำหรับคำสั่งซื้อที่มี เพื่อลดความผันผวนของราคาวัตถุดิบ นอกจากนี้ บริษัทยังเน้นให้ความสำคัญกับการปรับปรุงประสิทธิภาพทั่วทั้งองค์กรเพื่อแก้ไขปัญหาต้นทุนในระยะยาว
ด้านธุรกิจอาหารสัตว์เลี้ยง ยังคงเป็นธุรกิจที่มีการเติบโตโดดเด่น บริษัทจึงมีแผนเพิ่มกำลังการผลิตอีก 6,000 ตัน ในช่วงไตรมาส 3/65 เพื่อเร่งผลิตสินค้าให้ทันความต้องการของลูกค้า คาดหลังเพิ่มกำลังการผลิตจะมีอัตราการใช้กำลังการผลิตอยู่ที่ระดับ 80%
นอกจากนี้ปัจจุบันบริษัทอยู่ระหว่างการ Spin-off  บริษัทย่อย คือ บมจ.เอเชี่ยนอะไลอันซ์  อินเตอร์เนชั่นแนล (AAI) ซึ่งประกอบธุรกิจรับจ้างผลิตผลิตภัณฑ์กลุ่มอาหารสัตว์เลี้ยงและทูน่า เข้ามาจดทะเบียนในตลาดหลักทรัพย์แห่งประเทศไทย (SET) ในปีนี้ ปัจจุบัน ได้ยื่นไฟลิ่งเพื่อเสนอขายหุ้นสามัญของบริษัทต่อประชาชนทั่วไปเป็นครั้งแรก (IPO) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เรียบร้อยแล้ว